Referat fra FAU-møte Nerstad skole

# 6.4.2022

## Til stede

Torstein Åsen, Lena Sollien, Christine L. Strand(referent i dag) og Mona Flintegård.

## Agenda:

-Oppsummering av skoleåret så langt

-Tanker og planer rundt neste skoleår

-Evaluering av FAU/foreldre-arrangementer dette skoleåret, og oversikt over arrangementer som gjenstår.

-SU/SMU-møte før neste FAU-møte denne våren, dato.

- Kommunalt «Prosjekt» den gode skole.

-Annet

**Oppsummering av skoleåret så langt:**

-Elevundersøkelsen var god, ligger på grønt nivå i de fleste områder. Ett område med lavere skår; 3.9 (skalaen går til 5). Elevundersøkelsen viste at elever ikke hadde eller ble mobba, 5 på skalaen og det er litt for godt til å være sant. Men når det blir kontrollert opp mot undersøkelsen spekter, så virker det som at saker som omhandler trygt og godt skolemiljø, blir tatt tidlig tak i og helst før det blir noe alvorlig. Det har vært noen 9A-saker, som omhandler at alle barn skal ha trygt og godt skolemiljø.

-Sigdal er en MOT-kommune og vi har «MOT-skoler». Vi ønsker å ta mer tak i temaer fra høsten av, som blant annet psykisk helse til barn og ungdom og ha fokus på tydelige foresatte. Hvordan skal vi engasjere foreldrene som ikke dukker opp på foreldremøter og annet skole-hjem samarbeid. I dagens samfunn har vi valpekurs og baby- kurs som alle stiller på, men vi ønsker å få en fast struktur for innhold på foreldremøter, sånn at vi som foreldre kan dra nytten av hverandres ulike kompetanse og være trygge voksne rundt barna.

-Oppfordrer foreldre til å svinge nedom på Nerstad slik at barn og unge kan se oss.

**Tanker og planer rundt neste skoleår**

-Nerstad skole har blitt en fådelt skole, hvor noen klasser «slås sammen». Neste års 2./3.kl skal være sammen og nåværende 3./4.kl fortsetter å være sammen neste skoleår. Antall elever neste skoleår er beregnet til 77.

-Forslag om å endre navnet på «juleball». Høre med elevrådet om hva de ønsker å kalle det.

-Det er litt igjen å gjøre med tanke på lekeapparatene som ble kjøpt inn i fjor, det trengs mer sand, som FAU sponser.

-Det trengs litt dugnad på lekeområdet bak skolen. Det velges en gjeng fra 5.kl foresatte.

**Evaluering av FAU/foreldre-arrangementer dette skoleåret, og oversikt over arrangementer som gjenstår**

-Medlemmer.

-Hvordan mange foreldrekontakter i hver klasse når flere klasser slås sammen? Med tanke på organisering av aktiviteter som juleball, 17. mai, avslutninger. Dette bør tas opp på foreldremøtet til høsten. Det er noen klasser som ikke har valgt nye foreldrekontakter, dette tas opp av foreldrekontaktene på klassens FB-side.

-Skal vi fortsette fordelingen etter klasse som nå, at de står som ansvarlig, men at man delegerer dette mer enn det har blitt gjort til nå? Dette grunnet små klasser. Torstein forfatter et skriv om dette.

-Økonomien ser bra ut, det er ca 150 000 kr, men noe av dette skal brukes på sykkelløpa.

-Det er 17 mai arrangement som er godt i gang fra 7.klasse sin del og avslutninga som 6 klasse skal stå for. Det vil bli arrangert som vanlig før koronaen.

-Det er satt av midler på prosjekt i kommunen (vernerunderapport) for Nerstad skole. Det er interesse for at disse midlene går til asfalt, siden vi har ordnet lekeapparater. Det må samarbeides med idrettslaget og barnehagen.

**-SU/SMU-møte 11 mai kl 18.00, hvor Torstein og Lena møter fraforesatte.. FAU-møte samme dato kl 1900 for FAU. FAU-representantene legger ut info på forhånd om innmelding av saker til møtet.**

**Kommunalt ``prosjekt`` den gode skole**

-Det er en stor gruppe som skal se igjennom styringsdokumentet for de neste 4 årene. Dette er flere fra FAU, lærere og elever fra alle skolene i Sigdal. Dette skal være klart til høsten med nye mål.

-Ønsker å ha arrangementer med mer kontakt med voksen/barn på tvers, slik at vi skal kjenne hverandres barn/foreldre.

-Kommunalt møte i FAU: skolesjefen går gjennom eksisterende avtaler, for eksempel utlånsavtale for ipad. Det er viktig at vi har en god kultur rundt å låne disse, det er ikke bare å kjøpe inn nye.

**Annet:**

**-**Det vil sannsynligvis komme flyktninger hit til Sigdal og Nerstad over påske. Skolen gjør seg klar til dette. Ønsker å koble på foreldrekontaktene slik at flyktningene kommer godt inn i miljøet. Frivillighetssentralen gjør en del. Viktig at flyktningene får en så normal hverdag som mulig.

-Få i gang Vipps på skolen til bruk av bla FAU ved arrangementer. Torstein sjekker dette.

-Bevisstgjøring i media av hvordan vi fremstiller Sigdal, vi vil jo gjerne vise hvor bra det er å bo her og få befolkningsvekst og ikke skremme bort potensielle innflyttere. Det trengs mange positive omtaler for å veie opp for hver eneste negative omtale.

-Facebook-gruppe med innkallelser til møter for FAU. Torstein har blitt gjort til administrator for denne gruppa.